stanford-oval/wikipedia huggingface dataset:
Nahavandin taistelu
Ennen taistelua

At-Tabari kertoo 900-luvulla kirjoittamassaan Historiassa, että sassanidit olivat vetäytyneet linnoituksen suojiin ja levittäneet maastoon nelipiikkejä, jotka voivat rampauttaa hevosten jalat. Al-Numan päätti näytellä vetäytymistä, ja tämä sai sassanidit korjaamaan piikit pois päästäkseen takaa-ajoon. Juuri tätä muslimit olivat tavoitelleet. Koska oli perjantai, muslimiarmeija suoritti ensin keskipäivän perjantairukouksen rivit suorina. Al-Numan puhui joukoilleen: "Kun huudan ensimmäisen kerran 'Allahu akbar', jokaisen tulee sitoa sandaalinsa ja tarkistaa asusteensa. Kun huudan toisen kerran 'Allahu akbar', jokaisen tulee kiinnittää vyönsä ja olla valmiina. Kolmannen huudon jälkeen jokaisen tulee hyökätä. Minä olen mukananne."
Taistelukuvaus

At-Tabarin taistelukuvaus on seuraava: "Persialaiset tulivat heitä vastaa kytkettyinä ketjuilla toisiinsa niin, että eivät voineet paeta. Muslimit hyökkäsivät heitä vastaan ja taistelivat heidän kanssaan. Al-Numan sai osuman nuolesta, mihin hän kuoli". Tabari kertoo myös, että Numanin kuolema johtui siitä, että hän putosi hevosen selästä, kun hevonen kaatui verivirroista liukkaaksi muuttuneella taistelukentällä.
Seuraukset

Jumala antoi voiton muslimeille, eivätkä persialaiset enää koskaan koonneet yhtä suurta armeijaa heitä vastaan. Muslimit saivat myös suunnattoman määrän sotasaalista. Kalifi Umar oli antanut ohjeet saaliin jakamisesta: "Jos Jumala antaa voiton muslimeille, saalis on jaettava. Pane sivuun viidennes, joka kuuluu Jumalalle ja viidennes joka kuuluu Hänen Lähettiläälleen." Ratsusotilaat saivat 6 000 dirhamia ja jalkamiehet 2 000 dirhamia.
Iranin valloituksen katsotaan tulleen päätökseen kun sen viimeinen kuningas Yazdegerd III kuoli vuonna 651 Mervissä. Historioitsija Touraj Daryaee katsoo, että muslimien voitto johtui osaltaan siitä, että sassanidien raskaasta ratsuväestä eli katafraktista ei ollut vastusta arabien kevyelle ja liikkuvalle ratsuväelle. Katafraktit olivat onnistuneet satojen vuosien ajan torjumaan arojen kansat, jotka Iraniin pääsemättä olivat sen jälkeen ohjautuneet Eurooppaan.
Historiallisuusepäilyt > Kertomusten kirjalliset piirteet

Islamin varhaiset historiateokset syntyivät 800- ja 900-luvuilla, kun suullisia tarinoita alettiin merkitä talteen. Lopputuloksessa näkyvät nuotiotarinoille ominaiset piirteet, kuten se, että tarinat keskittyvät sankarihahmojen käymiin keskusteluihin ja seikkailuihin mutta sivuuttavat esimerkiksi taistelujen tarkan kuvauksen ja sotajoukkojen koot, joista at-Tabari ei puhu juuri mitään. Konkreettisen taistelukuvauksen asemesta at-Tabari tyytyy kertomaan, että
Armeijat taistelivat hirmuisen ottelun miekoillaan aiheuttaen sellaista melua, että ne, jotka kuulivat sen, kertoivat, etteivät olleet koskaan kuulleet yhtä suurta taistelun melskettä.
Taistelun viikonpäivä (perjantai) on tiedossa, mutta ei tarkkaa vuotta – eri lähteissä ehdolla ovat vuodet 639, 640 ja 642. Historiikit ovat täynnä jännittäviä ja dramaattisia yksityiskohtia, joilla kuulijoiden mielenkiinto vangitaan. Tarinat korostavat aina valtavaa voimasuhteiden eroa muslimien ja heidän vihollistensa välillä. Herkuttelu runsaalla sotasaaliilla kuuluu myös asiaan. At-Tabari käyttää enemmän tilaa saalinjaon kuvaamiseen kuin itse taisteluun. Samat yksityiskohdat myös toistuvat eri taisteluita kuvaavissa teoksissa, mikä osoittaa, että niitä on kopioitu teoksesta toiseen.
Historiallisuusepäilyt > Aikalaislähteet ja arkeologia

Islamilaisen valloitustarinan epäuskottavat piirteet eivät silti olleet tärkein syy historiallisuusepäilysten heräämiselle. Merkittävämpää on riippumattomien aikalaislähteiden ja arkeologian tuoman vahvistuksen puuttuminen. Suurtaisteluiden sijaintipaikkoja ei tiedetä, eikä niistä ole arkeologisia löytöjä, kuten nuolenkärkiä tai muita sotavarusteita. Taistelupaikkojen maantieteellinen kuvaus on epämääräistä, vaikka kertomukset muissa asioissa ovat pikkutarkkoja.
Vakavin vastaväite on, että 600-luvun kirjalliset aikalaislähteet eivät tunne Arabian niemimaalta lähtenyttä arabihyökkäystä, joka olisi kukistanut Bysantin ja Iranin armeijat. Siitä ei ole jäänyt jälkiä kristittyjen munkkien tekemiin kirjoituksiin, joissa he dokumentoivat aikansa tärkeimpiä tapahtumia.  Aikalaislähteet seulonut israelilainen arkeologi Yehuda Nevo kirjoittaa, että jos kymmenien tuhansien arabien sotilaallinen invaasio jättitaisteluineen tapahtui, ainakaan kukaan aikalainen ei sitä pannut merkille. Länsimainen historiankirjoitus on silti enimmäkseen ottanut tarinat todesta ja tyytynyt lähinnä tasoittamaan uskomattoman oloisia voimasuhteita.
Historiallisuusepäilyt > Isfahanin taistelu

Tabari ja Abu Nu'aim kertovat Nihavandin jälkeen tapahtuneesta Isfahanin taistelusta. Jotkut historioitsijat, kuten Baladhuri kuitenkin kertovat vastaavan tarinan, jonka he sijoittavat Nihavandiin. Tapahtumien kuvaus tarinoissa on niin yleisellä tasolla, että paikkakuntien sekoittaminen toisiinsa oli mahdollista. Isfahanin taistelua on rekonstruoinut Encyclopaedia Iranica.
Rooman valtakunnan aikainen nelipiikki ("variksenjalka"). Tällaisia sassanidit perimätiedon mukaan käyttivät Nahavandissa.
Ruotsin katoliset arkkipiispat

Ruotsiin perustettiin vuonna 1164 oma katolisen kirkon kirkkoprovinssi Upsalaan. Sen alaisuuteen kuuluivat Ruotsin valtakunnan alueella toimivat hiippakunnat. Sitä ennen Ruotsin alue oli kuulunut Lundin kirkkoprovinssiin.
Ruotsin katoliset arkkipiispat (1164-1528)

Stephanus 1164–1185
Johannes 1185–1187
Petrus 1187–1197
Olavus Lambatunga 1198–1206
Valerius 1207–1219
Olavus Basatömer 1224–1234
Jarlerius 1236–1255
Laurentius 1257–1267
Fulco Johannis 1274–1277
Jacobus Israelis 1278–1281
Magnus Boethii 1285–1289
Johannes 1290–1291
Nicolaus Allonis 1295–1305
Nicolaus Katilli 1308–1314
Olavus Beronis 1315–1332
Petrus Philippi 1332–1341
Hemmingus Nicolai 1342–1351
Petrus Thyrgilli 1351–1366
Birgerus Gergorii 1367–1383
Henricus Karoli 1383–1408
Johannes Gerechini 1408–1422
Johannes Haquini 1422–1432
Olavus Laurentii 1432–1438
Nicolaus Ragvaldi 1438–1448
Jöns Bengtsson Oxenstierna 1448–1467
Jacob Ulvsson 1469–1515
Gustav Trolle 1515–1521
Johannes Magnus 1523–1528
Tornion keskustaajama

| Tornion keskustaajama |
| --- | --- |
 Tornion keskustaajama
 Koordinaatit: 65.8497°N, 24.1441°E 
Valtio:  Suomi
Maakunta:  Lappi
Kunta:  Tornio
Hallinto:  
 – Asutustyyppi:  taajama
Pinta-ala:  
 – Kokonaispinta-ala:  36,03 km²
Väkiluku (2020):  16 596
 – Väestötiheys:  460,6 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2020 mukaiset. 
Infobox OKVirheellinen NIMI-arvo: 
Tornion keskustaajama on Tornion kaupungin keskustaajama Lapin maakunnan lounaisosassa, linnuntietä noin 101 kilometriä maakuntakeskus Rovaniemestä lounaaseen. Tornion keskustaajama sijaitsee Itämeren Pohjanlahteen laskevan Tornionjoen suulla.
Tilastokeskuksen taajama-aluerajauksen mukaan vuoden 2020 lopussa Tornion keskustaajaman pinta-ala oli 36,03 neliökilometriä ja väkiluku 16 596. Tilastollinen taajamarajaus voi poiketa virallisesta kunnanosien rajauksesta.
Tornion kirkko (1686).
Tornio mainitaan kirjallisissa lähteissä muun muassa vuodelta 1374 (latinaksi) ja 1386 (Torne socken) 1386 sekä 1420 (Tornö) ja suomeksi vuonna 1585 (Tornio). Jo satoja vuosia tunnetusta kauppapaikasta tuli kaupunki vuonna 1621. Ilmeisesti jo 1200-luvulla muodostuneen kauppapaikan nimi Tornio eli Pohjantornio on peräisin joen nimestä, ja se otettiin myös 1300-luvun alkupuolella perustetun seurakunnan nimeksi. Tornionjoen nimessä on historioitsija Jouko Vahtolan mukaan suomen kielen vanha sana tornio ’keihäs, ase’. Sana kuului Mikael Agricolan käyttämään kieleen 1500-luvulla, mutta sittemmin sanan tämä merkitys on kadonnut.
Mark Hughes (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Leslie Mark Hughes
Syntymäaika: 1. marraskuuta 1963 (ikä 61)
Syntymäpaikka: Wrexham, Wales
Pelipaikka: hyökkääjä
Pituus: 174 cm
Seura
Seura: –
Tehtävä: päävalmentaja
Seurat
| Vuodet | Seura | O | (M) |
| 1980–1986 |  Manchester United | 89 | (37) |
| 1986–1988 |  FC Barcelona | 28 | (4) |
| 1987–1988 | →  Bayern München | 18 | (6) |
| 1988–1995 |  Manchester United | 256 | (83) |
| 1995–1998 |  Chelsea | 95 | (25) |
| 1998–2000 |  Southampton | 52 | (2) |
| 2000 |  Everton | 18 | (1) |
| 2000–2002 |  Blackburn Rovers | 50 | (6) |
Maajoukkue
| 1984–1999 |  Wales | 72 | (16) |
Valmennusura
1999–2004:  Wales
2004–2008:  Blackburn Rovers
2008–2009:  Manchester City
2010–2011:  Fulham
2012:  Queens Park Rangers
2013–2018:  Stoke City
2018:  Southampton
 Seurajoukkueuran tilastot kattavat vain kansalliset sarjat.
Mark Hughes (s. 1. marraskuuta 1963) on walesilainen jalkapallovalmentaja ja entinen pelaaja.
Ura pelaajana

Hughes liittyi Manchester Unitedin rinkiin 17-vuotiaana nuorukaisena 1980. Debyyttiään ykkösjoukkueessa walesilaishyökkääjä sai odottaa aina kauteen 1983–1984 saakka, kun hän pääsi kentälle FA Cupin ottelussa Oxford Unitedia vastaan. "Sparky" nousi nopeasti ManU-fanien suosikiksi, olihan hän tehnyt maalin heti ensimmäisessä ottelussaan. Hughes kuului avainhahmoihin, kun Manchester United voitti FA Cupin 1985.
Kesällä 1986 Hughes myytiin yllättäen kahdella miljoonalla punnalla FC Barcelonaan. Barcan silloinen päävalmentaja Terry Venables toivoi Hughesista kärkiparia Gary Linekerille, mutta walesilainen epäonnistui täysin Espanjassa ja teki kauden aikana vain neljä maalia. Se maksoi työpaikan päävalmentaja Venablesille ja Hughes lainattiin FC Bayern Müncheniin kaudeksi 1987–1988.
Bayernissa penkille juuttunut Hughes palasi Manchester Unitediin 1988. Hän palasi taas ManUn avainhahmojen joukkoon ja auttoi maaleillaan ManUn menestykseen Englannin kentille sekä Euroopassa. 1991 Hughes teki molemmat maalit ikimuistoisessa Cup-voittajien Cupin loppuottelussa FC Barcelonaa vastaan. Seitsemän kauden aikana ManUssa Hughes pelasi 256 liigaottelua ja teki niissä 82 maalia. 1995 hänet myytiin Chelseaan 1,5 miljoonan punnan siirtosummalla.
Hughes nousi myös Chelseassa avainpelaajien joukkoon. Hän muodosti tehokkaan kärkiparin yhdessä Gianfranco Zolan kanssa ja syrjäytti Gianluca Viallin vaihtopenkille. Hughes oli omalla panoksellaan johdattamassa Ruud Gullitin luotsaaman Chelsean FA Cupin ja Cup-voittajien Cupin mestariksi 1998. Edustettuaan lontoolaisseuraa kolme kautta, pelattuaan 123 ottelua ja tehtyään 39 maalia 35-vuotias walesilainen siirtyi Southamptoniin heinäkuussa 1998.
Southamptonissa Hughesin maalivainu ei ollut entisellään ja hän putosi keskikentälle. Kokemuksellaan hän kuitenkin rauhoitti Sotonin peliä ja seura onnistui pysymään Valioliigassa. Kahden kauden aikana veteraani onnistui maalinteossa vain kahdesti – tulevaa seuraansa Blackburn Roversia vastaan sekä Ruud Gullitin kohtaloksi koituneessa ottelussa Newcastle Unitedia vastaan.
Hughes ei sopinut Sotonin uuden päävalmentajan Glenn Hoddlen suunnitelmiin ja hän siirtyi 2000 Evertoniin. Hän jätti liverpoolilaisseuran kuitenkin pian jatkaen uraansa ensi kertaa pääsarjatason ulkopuolella Blackburn Roversissa. Vielä 38-vuotiaana Hughes oli avainhahmoja Blackburnin noustessa takaisin Valioliigaan 2001. Hän oli myös voittamassa Englannin liigacupia seuran paidassa uransa viimeiseksi jääneellä kaudella 2001–2002.
Walesin maajoukkueessa Hughes pelasi 72 ottelua ja teki niissä 16 maalia vuosina 1984–1999.
Meriitit pelaajana
Englannin Valioliiga: 1993, 1994
FA Cup: 1985, 1990, 1994, 1997
Englannin liigacup: 1992, 1998, 2002
FA Community Shield: 1993, 1994
Englannin 1. divisioonan hopeaa: 2001
Euroopan Cup-voittajien Cup: 1991, 1998
Pauliina Auveri

Pauliina Auveri (s. 10. helmikuuta 1972) on suomalainen entinen jalkapalloilija. Hän edusti muun muassa Helsingin Jalkapalloklubia ja Malmin Palloseuraa. Auveri voitti HJK:ssa neljä Suomen mestaruutta ja kolme Suomen cupia sekä yhden mestaruuden MPS:ssa 1994. Hän pelasi vuosina 1990–1996 maajoukkueessa 23 ottelua, joissa hän teki neljä maalia.
Auveri valittiin vuoden naisjalkapalloilijaksi vuonna 1992.
Adi Quala

| Adi Quala |
| --- | --- |
 Adi Quala
 Koordinaatit: 14.6357°N, 38.8348°E 
Valtio:  Eritrea
Alue:  Eteläinen alue
Korkeus:  2054 m
Väkiluku (1984):  4 465
Aikavyöhyke:  UTC+03:00
Suuntanumero(t):  +291
Infobox OKVirheellinen NIMI-arvo: 
Adi Quala(tigrinjaksi ዓዲ ዃላ) on kaupunki ja alialue Eritrean  Eteläisellä alueella (Zoba Debub). Kaupunki sijaitsee linnuntietä noin 28 kilometriä aluekeskus Mendeferasta (Adi Ugri) ja 78 kilometriä pääkaupunki Asmarasta etelään sekä noin 15 kilometriä Etiopian rajalta pohjoiseen.
Vuonna 1984 väkiluvuksi laskettiin 4 465 ja vuonna 1997 asukkaita arvioitiin olleen 7 225.
Beck (elokuvasarja)

| Beck |
| --- | --- |


Tyyli:  rikosdraama
Luoja(t):  perustuu Sjövallin ja Wahlöön henkilöhahmoihin
Pääosissa:  Peter Haber Mikael Persbrandt Kristofer Hivju Jennie Silfverhjelm
Alkuperämaa:  Ruotsi
Verkko:  Ruotsi TV4 Suomi Nelonen  Suomi MTV3  Suomi MTV-katsomo
Esitetty:  27. kesäkuuta 1997 – jatkuu edelleen
Tuotantokausia:  8
Jaksoja:  46
Aiheesta muualla
IMDb
Beck on ruotsalainen televisioelokuvasarja, jota on tehty vuodesta 1997 asti. Elokuvasarjassa Martin Beckiä näyttelee Peter Haber. Vuodesta 1997 lähtien tuotettuihin Beck-elokuviin viitataan usein nimellä Peter Haberin Beck-elokuvat.
Päähenkilöt

Beck-elokuvasarjan henkilöhahmot perustuvat Sjövallin ja Wahlöön Martin Beck -kirjoihin, mutta aikaisemmista Beck-elokuvista poiketen ne eivät juonellisesti perustu romaaneihin. Ennen vuoden 1997 elokuvasarjaa ja Peter Haberia ovat Martin Beckiä esittäneet rikoselokuvissa Keve Hjelm, Walter Matthau, Gösta Ekman, Jan Decleir, Derek Jacobi sekä Carl-Gustaf Lindstedt.
Elokuvasarjan alussa pääosissa ovat rikospoliisit Martin Beck (Peter Haber) ja Gunvald Larsson (Mikael Persbrandt). Haber on esittänyt Beckiä koko sarjan ajan, mutta Persbrandtin esittämä Gunvald Larsson poistui sarjasta vuonna 2016 nimikkoelokuvassa Gunvald oltuaan mukana kaikissa aikaisemmissa elokuvissa. Persbrandtin poistumisen sarjasta on epäilty johtuvan näyttelijän saamasta huumetuomiosta.
Persbrandtin poistuttua sarjasta viidennellä kaudella Gunvaldin korvasi myös Game of Thrones -sarjassa näytelleen norjalaisen Kristofer Hivjun esittämä Steinar Hovland, niin ikään nimikkoelokuvassa Steinar. Lisäksi päärooliin tuli sarjan kuudennella kaudella Beck-ryhmän johtajana ensimmäinen nainen Alexandra ”Alex” Beijer, jota esittää Jennie Silfverhjelm. Hän on ensimmäinen naisnäyttelijä, joka on saanut paikan alkutekstien toisena nimenä. Elokuvasarjan seitsemännellä kaudella pääosahahmojen joukkoon liittyi Martin Wallströmin esittämä Josef Eriksson, joka otti Steinarin paikan kauden toisessa elokuvassa näyttelijä Hivjun saatua koronatartunnan ja poistuttua Beck-elokuvista. Oikeuslääkäri Oljelund (Peter Hüttner) esiintyy kausilla 1–4, ja hänen seuraajansa kaudella viisi oli suomenruotsalainen Gunilla Urst (Anu Sinisalo), jonka kanssa Beckillä on suhteenpoikanen. Kaudella kuusi ja seitsemän hänet korvaa Andrea Bergström (Åsa Karlin).
Beckin tytär Inger Beck, jota esittää Rebecka Hemse, on esiintynyt sarjassa lähes alusta asti. Hemse on todennut Ingerin kohtauksia leikatun 20 vuoden aikana pois niin paljon, että niistä saisi tehtyä oman elokuvansa. Vakiohahmo sarjassa on myös Ingvar Hirdwallin esittämä Beckin naapuri Valdemar, jolla on tapana tarjota tai ehdottaa parvekkeella Beckille viinapaukkua. Tämä onkin lähes joka elokuvassa esiintyvä kuvio. Hemse ja Hirdwall olivat 40. osaan saakka pääosanäyttelijöiden jälkeen korkeimmalle listatut näyttelijät. 41. osasta alkaen heidät listataan lopputeksteissä ns. Beck-tiimin jälkeen.
Beck-elokuvasarjan 1. tuotantokausi on esitetty vuosina 1997–1998, 2. tuotantokausi 2001–2002, 3. tuotantokausi 2006–2007, 4. tuotantokausi 2009–2010, 5. tuotantokausi 2015–2016, 6. tuotantokausi 2018, 7. tuotantokausi 2020–2021 ja 8. tuotantokausi talven 2021–2022 aikana. 9. tuotantokausi esitetty C Morella talven ja kesän 2022–2023 aikana. Beck-elokuvat ovat Ruotsin TV4:n tuotantoa, ja niitä esitetään Ruotsissa TV4:llä sekä C Morella. Suomessa Beck-elokuvasarjaa on 2000-luvun alusta lähtien esittänyt myös sarjan teossa mukana oleva Nelonen.
Elokuvat > Ensimmäinen kausi

Ensimmäisellä kaudella saavat Haber ja Persbrandt seuraa Stina Rautelinista Lena Klingströminä ja Per Morbergista Joakim Werséninä. Lena oli Beckin kollega ja Joakim on Beckin esimies. Ensimmäinen ja toinen kausi esitettiin Suomen televisiossa Nelosella 2000-luvun alussa ja uusintana vuoden 2008 aikana.
Beck 1 – Lockpojken (Houkutuslintu) (1996). Esitetty Ruotsissa elokuvateattereissa nimellä Beck.
Beck 2 – Mannen med ikonerna (Ikonien salaisuus) (1997)
Beck 3 – Vita nätter (Valkeat yöt) (1997)
Beck 4 – Öga för öga (Silmä silmästä) (1997)
Beck 5 – Pensionat Pärlan (Kuoleman kuriirit) (1997)
Beck 6 – Monstret (Hirviö) (1997)
Beck 7 – The Money Man (Mahtimies) (1997)
Beck 8 – Spår i mörker (Pimeyden jäljet) (1998). Esitetty Ruotsissa elokuvateattereissa nimellä Beck 2 – Spår i mörker.
Elokuvat > Toinen kausi

Toisella kaudella Haber ja Persbrandt saavat seurakseen naispuolisen pomon Margareta Obergin (Marie Göranzon) ja kollega Alice Levanderin (Malin Birgerson), joka korvaa Lena Klingströmin. Ensimmäinen ja toinen kausi esittiin Nelosella 2000-luvun alussa ja uusintana vuoden 2008 aikana.
Beck 9 – Hämndens pris (Koston hinta) (2001). Esitetty elokuvateattereissa Ruotsissa.
Beck 10 – Mannen utan ansikte (Kasvoton mies) (2001)
Beck 11 – Kartellen (Kartelli) (2001)
Beck 12 – Enslingen (Erakko) (2001)
Beck 13 – Okänd avsändare (Tuntematon lähettäjä) (2001)
Beck 14 – Annonsmannen (Mainostaja) (2002)
Beck 15 – Pojken i glaskulan (Poika lasipallossa) (2002)
Beck 16 – Sista vittnet (Viimeinen todistaja) (2002). Esitetty elokuvateattereissa Ruotsissa.
Elokuvat > Kolmas kausi

Haber ja Persbrandt saavat seuraa tällä kaudella Måns Nathanaelsonista Oskar Bermanina ja Ing-Marie Carlssonista Bodil Lettermarkina. Lena Klingström tekee comebackin samana roolihahmona ja Alice Levander on kadonnut. Kausi näkyi Suomessa Nelosella vuonna 2009.
Beck 17 – Skarpt läge (Skorpioni) (2006). Esitetty elokuvateattereissa Ruotsissa.
Beck 18 – Flickan i Jordkällaren (Tyttö maakellarissa') (2006)
Beck 19 – Gamen (Korppikotka)' (2007)
Beck 20 – Advokaten (Asianajaja), (2007)
Beck 21 – Den japanska Shungamålningen (Japanilainen maalaus) (2007)
Beck 22 – Den svaga länken (Heikoin lenkki) (2007)
Beck 23 – Det tysta skriket (Hiljainen huuto) (TV) (2007)
Beck 24 – I Guds namn (Herran nimeen) (2007)
Elokuvayhtiö Nordisk Film päätti tammikuussa 2007 esittää elokuvan Beck – Gettolinan elokuvateatterissa ja sen ensi-ilta oli 23. maaliskuuta uudella nimellä Beck – den svaga länken (Heikoin lenkki). Elokuvan on ohjannut Harald Hamrell. Alun perin oli tarkoitus, että Beck – I Guds namn olisi esitetty elokuvateatterissa, mutta se esitettiinkin suoraan televisiossa.
Televisiossa kolmas tuotantokausi esitettiin ensin Ruotsin TV1000-kanavalla ja myöhemmin syksyllä 2008  Ruotsin TV4-kanavalla. Koko projekti  maksoi yli 100 miljoonaa Ruotsin kruunua (noin 11 miljoonaa euroa), ja se on siten Ruotsin siihen mennessä kallein elokuvaprojekti. Syynä siihen, että Saksan ZDF:llä on etuoikeus elokuviin, oli kanavan vaatimus projektin rahoitusneuvotteluissa.
Elokuvat > Neljäs kausi

Mikael Persbrandt sanoutui näkyvästi irti neljännestä kaudesta Gunvald Larssonina, mutta syksyllä 2008 olivat kuvaukset jo hyvässä vauhdissa Peter Haberin ja Persbrandtin kanssa. Suunnitelmana oli alun perin tehdä neljä elokuvaa, mutta budjetti haluttiin käyttää reilummin ja elokuvien lukumäärä karsittiin neljästä kahteen.
Sarjassa on mukana suomalainen Stina Rautelin, kuten kausilla yksi ja kolme.
Beck 25 – I stormens öga (Myrskyn silmässä) (2009)
Beck 26 – Levande begravd (Elävältä haudattu) (2010)
Elokuvat > Viides kausi

Viides kausi koostuu kahdeksasta jaksosta, ja niitä alettiin esittää C More -kanavalla 1. tammikuuta 2015. Myöhemmin kausi nähtiin myös TV4:llä. Päärooleissa nähdään edelleen Peter Haber ja Mikael Persbrandt. Kauden viidennessä elokuvassa Gunvald, Persbrandt nähdään viimeistä kertaa Gunvald Larssonin roolissa. Sen jälkeen Beckin kakkosmieheksi tuli norjalaisnäyttelijä Kristofer Hivjun esittämä Steinar Hovland, niinikään nimikkoelokuvassaan. Suomessa elokuvat esitettiin Nelosella alkuvuodesta 2018. Beckin ryhmä saa uudeksi pomokseen Klas Fredénin (Jonas Karlsson).
Viidennellä kaudella elokuvassa näyttelevät myös suomalaiset Anu Sinisalo, Antti Reini ja Peter Franzén.
Beck 27 – Rum 302 (Huone 302) (2015)
Beck 28 – Familjen (Perhe) (2015)
Beck 29 – Invasionen (Invaasio) (2015)
Beck 30 – Sjukhusmorden (Sairaalamurhat) (2015)
Beck 31 – Gunvald (2016)
Beck 32 – Steinar (2016)
Beck 33 – Vägs ände (Tien päässä) (2016)
Beck 34 – Sista dagen (Viimeinen päivä) (2016)
Elokuvat > Kuudes kausi

Sarjan kuudennella tuotantokaudella (2018) Martin Beck on jäänyt eläkkeelle ryhmänjohtajan työstä, mutta jatkaa rikosten selvittelyä muun muassa Säpon avustajana, ja lopulta Klas Fredénin seuraajana aluejohtajan asemassa. Beck palkkaa seuraajakseen sarjan ensimmäisen Beck-ryhmää johtavan naisen, Alexandra 'Alex' Beijerin (Jennie Silfverhjelm), joka pitää Steinarin kakkosmiehenään.
Beck 35 – Ditt eget blod (Omaa vertasi) (2018)
Beck 36 – Den tunna isen (Ohuella jäällä) (2018)
Beck 37 – Utan uppsåt (Vailla aikomusta) (2018)
Beck 38 – Djävulens advokat (Paholaisen asianajaja) (2018)
Elokuvat > Seitsemäs kausi

Sarjan seitsemännellä tuotantokaudella (2020–2021) Alexandra "Alex" Beijer jatkaa Beck-tiimin johtamista. Tiimiin liittyy peitetehtävän myötä uusi poliisi, Martin Wallströmin esittämä Josef Eriksson. Tulokas ottaa Steinarin paikan tämän poistuttua kauden ensimmäisen elokuvan loppupuolella. Martin Beck jatkaa ylempänä johtajana, osallistuen rikosten selvittämiseen ryhmän kanssa. Kauden aikana Alex kohtaa monenlaisia tilanteita rikosten selvittämisessä, eikä yksityiselämänsäkään säästy erillisinä jutuista. Martin puolestaan kamppailee terveytensä kanssa, Josefin toimintatavat aiheuttavat ihmetystä, ja Fredén hengittää Beck-ryhmän niskaan eri syistä.
Beck 39 – Undercover (Peitetehtävä) (2020)
Beck 40 – Utom rimligt tvivel (Epäilyksen tuolla puolen) (2020)
Beck 41 – Döden i Samarra (Kuolema Samarrassa) (2021)
Beck 42 – Den förlorade sonen (Menetetty poika) (2021)
Elokuvat > Kahdeksas kausi

Beck-sarjan kahdeksas tuotantokausi valmistui vuoden 2021 aikana. Elokuvat esitettiin talvikaudella 2021–2022, alkaen 25. joulukuuta 2021. Martin Beck selviää leikkauksestaan elossa, ja kaipaa takaisin aktiivisiin töihin. Alex Beijer jatkaa ryhmänjohtajana, ja Josef Eriksson on nyt täysipainoinen osa tämän ryhmää. Myös Steinar Hovland tekee paluun tiimiin. Lisäksi kauden viimeisessä elokuvassa esitellään aikuiseksi kasvanut Vilhelm Beck, Ingerin poika, joka on itse poliisikokelas.
Beck 43 – Ett Nytt Liv (Uusi elämä) (2021)
Beck 44 – Rage Room (Raivohuone) (2022)
Beck 45 – 58 Minuter (58 minuuttia) (2022)
Beck 46 – Den gråtande polisen (Itkevä poliisi) (2022)
Elokuvat > Yhdeksäs kausi

Yhdeksännen kauden neljä Beck-elokuvaa, järjestysnumeroiltaan 47–50, kuvattiin vuonna 2022. Ensimmäinen julkaistiin joulupäivänä 25. joulukuuta 2022. Mukana ovat kaikki kahdeksannella kaudella mukana olleet näyttelijät Peter Haber, Jennie Silfverhjelm, Martin Wallström, Kristofer Hivju, Måns Nathanaelson, Anna Asp ja Elmira Arikan. Beck-elokuvasarja täytti 25 vuotta. Maaliskuussa 2023 julkaistiin Peter Haberin 50. Beck-elokuva.
Beck 47 – Dödsfällan (Kuolemanloukku) (2022)
Beck 48 – Quid Pro Quo (2023)
Beck 49 – Inferno (2023)
Beck 50 – Dödläge (Umpikuja) (2023)